15.9.2011 Jurnalul Oficial al Uniunii Europene L 239/1 (Acte fără caracter legislativ) DIRECTIVE DIRECTIVA 2011/75/[UE A COMISIEI din 2 septembrie 2011 de modificare a Directivei 96/98/CE a Consiliului privind echipamentele maritime (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 96/98/CE a Consiliului din 20 decembrie 1996 privind echipamentele maritime (!), în special articolul 17, întrucât: (1) În sensul Directivei 96/98/CE, convențiile internaționale şi standardele de testare se aplică în versiunile actualizate. (2)  De la adoptarea ultimului act de modificare a Directivei 96/98/CE au intrat în vigoare o serie de modificări ale convențiilor internaționale şi ale standardelor de testare aplicabile. Aceste modificări trebuie încorporate în Directiva 96/98/CE. (3) În aceeaşi perioadă, Organizaţia Maritimă Internaţională şi organizațiile europene de standardizare au adoptat şi ele standarde, inclusiv standarde de testare detaliate, pentru o serie de echipamente care sunt enumerate în anexa A.2 la Directiva 96/98/CE sau care, deși nu sunt enumerate, sunt considerate relevante în sensul directivei menționate. Prin urmare, astfel de echipamente trebuie incluse în anexa A.l sau transferate din anexa A.2 în anexa A.l, după caz. (4)  Prin urmare, Directiva 96/98/CE trebuie modificată în consecință. (5)  Măsurile prevăzute de prezenta directivă sunt conforme cu avizul Comitetului pentru siguranța maritimă și prevenirea poluării de către nave (COSS), () JO L 46, 1721997, p. 25. ADOPTĂ PREZENTA DIRECTIVĂ: Articolul 1 Anexa A la Directiva 96/98/CE se înlocuieşte cu textul din anexa la prezenta directivă. Articolul 2 Echipamentele enumerate în anexa A.l, transferate din anexa A.2, care au fost produse înainte de 5 octombrie 2012, în conformitate cu procedurile de omologare de tip deja în vigoare înainte de acea dată pe teritoriul unui stat membru pot fi în continuare comercializate pe piață și la bordul unei nave a Uniunii Europene până la 5 octombrie 2014. Articolul 3 (1) Statele membre adoptă şi publică actele cu putere de lege şi actele administrative necesare pentru a se conforma prezentei directive până cel târziu la 5 octombrie 2012. Statele membre comunică de îndată Comisiei textele acestor acte şi aplică aceste dispoziții începând din 5 octombrie 2012. Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri. (2)  Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă. Articolul 4 Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.